
EVANGELIET  IMØDEKOMMER  ETHVERT 
AF  VORE  BEHOV. 

Tale  af  Stephen  L.  Richards. 

Jesu  Kristi  Evangelium  er  Guds  Kraft  til  Frelse.  Frelse 
taget  i  denne  Betydning  betyder  timelig  saavel  som  evig 
Frelse.  Jeg  tror,  at  alle  for  vort  Liv  underliggende  Love  og 
Principper,  alt  bærende  for  vor  Eksistens  her  og  herefter,  er 
indbefattede  i  Evangeliets  Plan.  Det  fremsætter  en  Regel  for 
vore  Handlinger,  som  leder  os  til  Lykke  og  Glæde  i  dette  Liv 
saavel  som  til  Ophojelse  i  det  Liv,  som  skal  komme.  En  Ud- 
lægning af  Evangeliet  er  onskelig,  for  at  Menneskene  kan 
vide,  hvad  der  tilbydes  dem  gennem  det  og  i  det.  Dets  funda- 
mentale Love  og  Principper  omslutter  fuldstændig  vort  hele 
Liv  og  Levevis. 

I. 

Evangeliet  fastslaar  de  Regler,  som  vil  bringe  os  en  af  vore 
vigtigste  Fornødenheder,  Sundhed.  Der  findes  i  Kirkens 
simple  og  letforstaaelige  Lov,  Visdomsordet,  Principper,  Be- 

falinger,  Raad,  som,  hvis  de  efterleves  og  adlydes  sikrer  os 
vor  Sundhed.  At  Sundhed  er  ønskværdig  er  uomtvisteligt.  Jeg 
kender  ikke  noget  Folk,  der  tager. et  saadant  Hensyn  til  det 
menneskelige  Legeme  som  vi.  Vi  betragter  Legemet  som  noget 
andet  og  mere  end  en  Samling  af  denne  Jords  Stoffer.  Lege- 
met har  for  os  en  religiøs  saavel  som  en  timelig  Betydning. 
Legemet  er  det  Tabernakel,  hvori  vor  Aand,  som  er  Guds 
Barn,  og  som  er  vor  værdifuldeste  Besiddelse,  har  til  Huse. 
Vi  kan  ikke  vanhellige  vore  Legemer  uden  at  vende  os 
imod  Ham,  som  gav  os  dem.  De  er  hellige  for  os.  Det  er  vor 
Forpligtelse  at  bevare  dem  rene  og  ubesmittede.  Der  bliver 
lært  os,  at  vi  ikke  kan  leve  et  ret  og  retfærdigt  Liv  uden  at 
sørge  paa  den  rigtige  Maade  for  vore  Legemer.  Vi  kan  ikke 
bringe  de  Ting,  som  er  forbudte,  ind  i  vore  Legemer  uden  at 
vanhellige  dem,  uden  at  arbejde  mod  vort  Legemes  Bedste  og 
uden  at  nedkalde  over  vort  eget  Hoved  de  Følger,  som  altid 
vil  ramme  den,  som  krænker  Sandhedens  naturlige  og  ret- 
færdige Love.  Saa  hvis  nogen  vil  bevare  sit  Helbred,  maa  han 
efterleve  Evangeliets  Love  Helbredet  vedrørende. 

II. 

Evangeliet  lærer  de  for  Velstand  til  Grund  liggende  Love  — 
dens  Opnaaelse  og  dens  rette  Anvendelse.  Det  lærer  Flid, 
Sparsommelighed  og  Økonomi,  Hæderlighed  i  Forretning  og 
Uselviskhed.  Det  paapeger,  at  alle  Eksistensmidler  og  al  For- 
mue er  Gaver  fra  Gud  overgivet  til  Menneskenes  Varetægt,  til 
deres  Forvaltning  og  Omsorg,  for  at  anvendes  til  Fremme  og 
til  Bedste  for  Menneskene  i  Verden.  Det  lærer  os  den  rette 
Betydning  af  Ejendomsbesiddelse.  Det  knytter  til  Velstand 
som  det  gør  til  alle  andre  materielle  Ting  en  religiøs  Betyd- 
ning og  klarlægger  for  os  dens  rette  Forhold  i  vort  Liv. 

Det  byder  os  at  tilbagelevere  en  Del  af  vor  Indkomst  til 
Herren  til  hans  Kirkes  og  Riges  øjeblikkelige  Brug  og  ind- 
prenter og  minder  os  saaledes  stadig  om  den  sande  Kilde  for 
vore  Rigdomme.  Hvis  Evangeliets  Opfattelse  af  Ejendom  her- 

skede  i  Verden,  vilde  der  ikke  findes  Grund  til  slige  Kon- 
flikter mellem  rige  og  fattige,  mellem  den  saakaldte  Kapital 
og  Arbejde,  som  vi  ser  i  Dag.  Det  vanskelige  Problem  om 
Værdiernes  Fordeling  vilde  være  løst,  og  en  stor  Del  af  alle 
Vanskelighederne  i  det  menneskelige  Samfund  vilde  falde 
bort. 

III. 

Jesu  Kristi  Evangelium  fastslaar  ogsaa  de  Love,  som  paa 
den  rette  Maade  vil  opretholde  den  samfundsmæssige  Orden. 
Ved  at  adlyde  dets  Principper  lærer  Mennesket  forst  og  frem- 
mest at  forstaa  sit  Forhold  til  Samfundet  og  for  det  andet  at 
indrette  sine  Handlinger,  saa  de  rette  Hensyn  bliver  taget  til 
hans  Medmennesker.  Ethvert  Problem,  som  kræver  sin  Løs- 
ning af  Samfundet  i  Dag,  vil  blive  løst  ved  Anvendelsen  af 
Evangeliets  simple  Forskrifter  angaaende  Menneskets  Liv  og 
Levevis.  Evangeliet  paapeger,  at  Samfundets  Grundpille  er 
Hjemmet  og  Ægteskabet.  Vi  lærer  gennem  Evangeliet,  hvor- 
ledes dette  Ægteskab  burde  være,  hvad  det  burde  frembringe, 
og  hvorledes  det  burde  staa  som  Grundmuren  for  hele  den 
samfundsmæssige  Orden.  Saavidt  mig  bekendt  er  der  ikke 
noget  Folk,  der  fastholder  de  samme  Lærdomme  vedrørende 
Ægteskabet,  Ægteskabsforholdets  Fortsættelse  og  Forholdet 
mellem  Børn  og  Forældre,  som  vi.  At  anvende  Evangeliets 
Principper  i  disse  Forhold  vil  skabe  gode  Hjem.  Gode  Hjem 
betyder  det  samme  som  gode  Samfund.  Gode  Samfund  kan 
ikke  betyde  andet  end  en  stor,  god  Stat,  et  godt  Land,  et  godt 
Folk. 

Ikke  alene  lærer  vi,  at  vore  Hjem  er  Grundpillen  til  vor 
sociale  Orden  og  vore  sociale  Forhold,  men  vi  lærer  gennem 
Evangeliet  det  rette  Forhold  mellem  Mand  og  Mand.  Kær- 
lighed, Venlighed,  Godgørenhed,  Langmodighed  mod  sin 
Næste,  broderlig  Hjælp  er  altsammen  Principper,  der  inde- 
holdes i  Jesu  Kristi  Evangelium,  og  allesammen  er  de  nød- 
vendige for  at  skabe  og  opretholde  et  Samfund   skikket  for 

Menneskene  at  leve  i  og  gøre  Fremskridt  i.  Kirkens  Institu- 
tioner er  —  til  Dels  —  givet  os  for  at  opretholde  det  rette 
sociale  Samkvem  blandt  Folket.  Der  er  inden  for  Kirken  sor- 
get  for  Udveje  til  at  imødekomme  ethvert  Krav  i  det  sociale 
Liv.  Vore  Wards  staar  saa  vidt  jeg  kan  skonne  som  de  mest 
fremskredne  sociale  Enheder,  som  nogensinde  er  blevet  op- 
fundne eller  foreslaaede  i  Samfundets  Historie.  Der  gives 
inden  for  Wardets  Organisationer  rig  Lejlighed  for  enhver 
til  at  modtage  den  rette  Uddannelse  i  Samfundet,  det  rette 
sociale  Samkvem  og  Udviklingen  af  alle  de  Karaktertræk, 
som  bidrager  til  at  skabe  gode  Mænd  og  gode  Kvinder. 

IV. 

Ikke  alene  fremholder  Evangeliet  de  Love  og  de  Regler, 
som  bestemmer  Helbred,  Velstand  og  Orden  i  Samfundet, 
men  Evangeliets  Principper  er  selve  Grundvolden  til  alt  ret- 
færdigt Styre. 

At  bibringe  Folk  Respekt,  Lydighed,  Ærbødighed  for  Lov, 
Orden  og  Autoritet  er  uadskilleligt  forbundet  med  Oprethol- 
delsen af  al  retfærdig  Styrelse.  De,  som  ikke  har  lært  at  re- 
spektere Autoritet,  enten  denne  Autoritet  er  lagt  paa  dem  fra 
oven  eller  hvilken  Kilde,  den  nu  end  maatte  komme  fra,  vil 
ikke  respektere  den  Autoritet,  som  de  selv  vilde  indsætte.  Jeg 
tror  fuldt  og  fast,  at  Mænd,  som  tror  paa  Gud,  Mænd,  som 
tror  paa  hans  Kraft  til  at  herske,  til  at  fastsætte  Love  til  deres 
Ledelse  og  Vejledning,  er  ved  denne  Tro  blevet  oplærte  til  at 
blive  lydige  Undersaatter.  Jeg  tror,  at  en  saadan  Øvelse  horer 
med  til  at  være  en  god  Borger.  Lydighed  er  ikke  alene  den 
første  Lov  i  Himlen,  men  Lydighed  er  det,  som  ligger  til 
Grund  for  al  god  Styrelse,  og  før  Menneskene  kommer  til  at 
indse,  at  de  maa  vise  Lydighed  mod  den  Lov  og  den  Autoritet, 
som  en  Gang  er  stadfæstet,  kan  der  aldrig  blive  nogen  rigtig 
lovlig  og  retmæssig  Styrelse. 

V. 

Evangeliet  ikke  alene  fastsætter  de  Regler  og  Love,  som 
sikrer  os  Helbred  og  Velstand,  Opretholdelse  af  Samfundet  og 
den  retmæssige  Regering,  men  det  lægger  Grundvolden  til  det, 
som  er  uundværligt  i  det  menneskelige  Liv:  virkelig  sand 
Lykke.  Der  kan  efter  min  Mening  ikke  eksistere  virkelig 
Lykke  og  ikke  eksistere  sand  Glæde  uden  Retfærdighed.  Naar 
jeg  siger  Lykke  og  Glæde,  mener  jeg  ikke  den  overfladiske  For- 
nojelse,  man  modtager  ved  at  tilfredsstille  sin  personlige  Lyst 
eller  sit  personlige  Ønske;  jeg  hentyder  til  den  indre  Foleise 
af  Tilfredshed,  Ro,  Kærlighed  og  sande  Glæde,  som  kommer 
til  Mennesker  med  en  ren  Samvittighed  og  et  Liv  fri  for  An- 
stod .mod  Guds  Lov,  med  Kærlighed  til  Gud  og  deres  Med- 
mennesker i  deres  Hjerte.  Denne  ophojede  Lykke  og  Glæde 
kan,  saavidt  som  vor  Erfaring  gaar,  kun  opnaas  paa  een 
Maade,  og  det  er  ved  med  Iver  at  ofre  sin  Tjeneste  for  vor 
himmelske  Faders  Sag.  Evangeliet  viser  den  Maade,  hvorpaa 
denne  Tjeneste  bedst  kan  udfores.  Kirkens  Organisationer  er 
oprettede  paa  en  saadan  Maade,  at  enhver  af  Kirkens  Med- 
lemmer kan  yde  sin  Hjælp  til  den  storste  Fordel  for  alle  de 
andre  Medlemmer.  Det  er  en  Tilrettelægning,  der  tilstræber 
den  gensidige  Hjælp  —  alle  kan  hjælpe  hinanden  og  det  fæl- 
les Bedste  blive  mest  fremmet. 

VI. 

Saaledes  udfylder  Evangeliet  kort  sagt  ethvert  Krav  i  Men- 
neskets Liv.  Det  tilfredsstiller  ethvert  Behov.  Det  er  saa  vidt 
omspændende,  at  det  omfatter  alle  de  Goder,  vi  onsker  at  naa 
i  vort  Liv,  og  det  hjælper  os  at  udarbejde  vor  Frelse  her  og 
herefter.  Hvori  bestaar  vor  Pligt?  Vor  Pligt  bestaar  efter  min 
Mening  i  at  forklare  dette  store  Vor  Herres  Jesu  Kristi  Evan- 
gelium, saa  at  alle  Mænd  og  alle  Kvinder  kan  forstaa,  hvad 
det  betyder,  kan  forstaa  dets  store  Betydning  for  deres  Liv 
og  deres  Salighed.  Det  er  vor  forste  Pligt  at  forklare  det  saa- 
ledes for  vore  Born  og  for  vort  Folk  her  hjemme,  at  de  kan 

indse  det  og  forstaa  det,  thi  jeg  kan  ikke  andet  end  tro,  at 
hvis  de  kommer  til  klart  at  forstaa  dets  Betydning  for  deres 
Liv,  den  Sikkerhed  det  giver  dem  mod  Angreb  af  Ondt  og 
Fare,  den  Lykke  og  Glæde  det  sikrer  dem,  naar  de  adlyder 
dets  Lærdomme  og  Forskrifter,  absolut  vil  bringe  dem  til  at 
gribe  efter  det  med  begge  Hænder.  Vor  næste  Pligt  er  at 
fremsætte  det  for  Verden  paa  den  samme  Maade.  Jeg  kan  ikke 
faa  mig  selv  til  at  tro,  at  vi  fuldt  ud  udfylder  vor  Pligt  ved 
alene  at  kaste  vor  Udfordring  til  Verden  sigende,  at  her  er 
det  evige  Evangelium,  Autoriteten  fra  Gud,  Kraften  til  at 
Frelse,  vi  maa  ogsaa  forklare,  overtale  og  indbyde  Menne- 
skene i  Verden  til  at  slutte  sig  til  den  store,  frelsende  Plan. 
Jeg  tror,  det  er  vor  Pligt  at  fremlægge  disse  store  Sandheder 
baade  for  os  selv  hjemme  og  for  vore  Medmennesker  i  Ver- 
den paa  en  saadan  Maade,  at  de  foler  deres  rette  Betydning, 
og  Menneskene  lærer  at  kende  deres  Trang  og  Nød  og  for- 
staa, at  de  ikke  paa  nogen  anden  Maade  end  ved  Under- 
kastelse under  Evangeliets  Love,  Regler  og  Forskrifter  kan 
naa  til  Livets  store  Maal  og  blive  bragt  tilbage  til  den  Gud, 
hvorfra  de  kom.  Vor  Kirke  er  en  stor  Institution.  Fra  mange 
Steder  i  Verden  er  der  blevet  skænket  vore  Principper  den 
største  Opmærksomhed.  Der  er  mange,  som  nu  ser  paa  os 
som  et  stort  Folk,  og  lad  mig  gøre  Eder  opmærksom  paa, 
Brødre  og  Søstre,  at  vi  ikke  tilfulde  har  udfyldt  de  Forplig- 
telser, vor  Fader  har  lagt  paa  os,  før  vi  i  vort  Liv  fuldt  ud 
svarer  til  det  gode  Omdomme,  vi  nyder,  og  i  vort  Liv  lever 
de  evige  Sandhedens  Principper,  der  er  blevet  os  aabenbarede 
gennem  Profeten  Joseph  Smith. 

VII. 

Derfor  forkynder  vi  til  hele  Verden:  Hvis  I  onsker  Sundhed, 
da  efterlev  Principperne  i  Jesu  Kristi  Evangelium,  hvis  I 
ønsker  Velstand,  hvis  I  onsker  det,  som  er  nødvendigt  for  at 
opholde  Livet,  da  adlyd  Evangeliets  Love,  betal  Tiende  til 
Herren.  Hvis  I  vil  løse  de  store  Samfundsproblemer,  da  gaa 

til  Jesu  Kristi  Evangelium.  Hvis  I  vil  forstaa  at  styre,  hvis  I 
vil  skabe  og  opelske  Borgere,  der  vil  danne  en  stor  Regering, 
da  efterlev  Jesu  Kristi  Evangelium,  thi  en  god  Borger  i  Kristi 
Kirke  er  en  god  Borger  under  en  hvilken  som  helst  Regering 
paa  Jordens  Overflade.  Hvis  du  ønsker  Lykke,  hvis  du  onsker 
hin  store  Glæde,  som  kommer  til  alles  Hjerter,  som  kender 
Sandheden,  hvis  du  ønsker  Tilfredshed,  Fred  i  dit  Sind  og 
Lejlighed  til  at  virke,  da  efterlev  Vor  Herres  og  Mesters  Jesu 
Kristi  Evangelium. 

Maa  Gud  hjælpe  os,  Brødre  og  Søstre,  at  paaskønne,  hvad 
hin  store  Gave,  Evangeliet,  betyder  for  os.  Maa  Gud  hjælpe 
os  at  blive  værdige  til  det  gode  Navn,  vi  bærer:  Sidste  Dages 
Hellige  i  Jesu  Kristi  Kirke.  Amen. 


NEBUCADNEZAR'S  DRØM. 

Der  er  en  som  engang  har  sagt,  at  Profeti  er  Historie  i 
omvendt  Orden.  Herren  tillader  undertiden  et  Menneske  at 
skue  ind  i  Fremtiden  og  se  de  Ting,  som  skal  komme.  Det 
er  en  helt  forkert  Opfattelse  naar  nogen  tror,  at  en  Ting  sker, 
fordi  den  er  forudsagt  af  Profeterne.  Tingen  vilde  under  alle 
Omstændigheder  være  sket  enten  Profeten  havde  forudsagt 
den  eller  ej.  Herren  har  kun  i  dette  Tilfælde  tilladt  en  af  sine 
Tjenere  at  se  ind  gennem  Fremtidens  for  almindelige  Men- 
neskers Øjne  uigennemtrængelige  Taage  og  se  det,  som 
skulde  ske. 

En  Gang,  jeg  rejste  med  Toget  og  der  kom  i  Samtale  med 
en  Mand  og  blandt  andet  kom  til  at  tale  med  ham  om  Ind- 
samlingen, citerede  jeg  Esaias'  Profeti  om,  at  Zion  skulde 
blive  oprettet  paa  Bjergene,  og  Johannes'  Profeti  om,  at  der 
skulde  lyde  en  Rost  fra  Himlen,  som  skulde  byde  Herrens 
Folk  at  gaa  ud  fra  Babylon,  for  at  de  ikke  skulde  synke  ned 
til  at  deltage  i  hendes  Synder  eller  rammes  af  alle  de  Plager, 
som  vilde  ramme  hende.   »Ja!«  udbrod  han,   »men  alt  dette 

skal  jo  forstaas  aandeligt.  Herrens  Folk  skal  aandeligt  af- 
sondres fra  Babylon  og  aandeligt  gaa  op  paa  et  hojt  Bjerg.« 
Det  er  den  Tendens,  der  gør  sig  gældende  i  Verden,  det  er 
den  Maade,  hvorpaa  det  er  lykkedes  Djævlen  at  gøre  Bibelen, 
der,  som  Paulus  siger,  er  nyttig  til  Vejledning  og  Rettelse 
ganske  værdilos,  værdilos  som  Rettesnor,  værdilos  som  Vej- 
leder i  de  Ting,  som  skal  komme.  —  Nej,  den  ovenfor  nævnte 
Definition  staar  ved  Magt:  Profeti  er  Historie  i  omvendt 
Orden.  Lige  saa  sikkert  som  de  Ting,  Historieskriveren  med- 
deler os  om,  er  sket,  lige  saa  sikkert  skal  de  Ting,  som 
Profeterne  taler,  ske,  og  ske  paa  samme  naturlige,  bog- 
stavelige Maade,  som  Historiens  Begivenheder.  At  denne,  de 
Sidste  Dages  Helliges  Paastand,  er  den  rette,  er  det  let  at 
fastslaa,  vi  behover  kun  at  se  paa  de  Ting,  der  er  forudsagt 
og  som  allerede  er  gaaet  i  Opfyldelse,  og  se  hvorledes  For- 
holdet er  med  dem.  Gik  ikke  Noahs  Profeti  om  Vandfloden 
bogstaveligt  i  Opfyldelse,  gik  ikke  Josephs  Profeti  om  de 
syv  fede  og  de  syv  magre  Aar  bogstaveligt  og  haandgribeligt 
i  Opfyldelse,  og  Mose  Profeti  om  Landets  Ødelæggelse  og 
Jodernes  Adspredelse  og  Esaias'  Profeti  om  Judas  Ødelæg- 
gelse og  Bortforelse  og  Profetierne  om  Johannes'  og  Kristi 
Komme,  gik  de  ikke  alle  bogstaveligt  i  Opfyldelse? 

Kristus  og  hans  Apostle  anvendte  Profetierne  som  Bevis  for 
deres  guddommelige  Sendelse,  og  ogsaa  vi  henviser  til  Pro- 
fetierne for  at  overbevise  Folk  og  aabne  deres  Øjne  for  det 
store  Værk,  som  Herren  er  i  Færd  med  at  udfore  i  de  sidste 
Dage.  En  af  de  Profetier,  vi  ofte  dvæler  ved,  fordi  den  egentlig 
er  saa  tydelig  og  klar,  er  Nebucadnezars  Drøm  og  Daniels 
Udlæggelse  af  den. 

Vi  kender  alle  Beretningen  om,  hvorledes  Herren  i  et 
mægtigt  Syn  i  en  Drom  oprullede  de  kommende  Tiders  Hi- 
storie for  Herskeren  i  Babylon,  hvorledes  Nebucadnezar  i 
Billeder  saa  Verdens  Historie  lige  ned  til  de  sidste  Tider. 
Drommen  staar  nedskrevet  i  Daniels  2.  Kapitel,  og  Daniel 
siger,  at  Gud  i  denne  Drøm  havde  kundgjort  Kongen  hvad 

der  skulde  ske  idesidsteDage.  Kongen  havde  i  Drømme 
set  et  hojt  Billede:  »samme  Billede  var  stort,  og 
dets  Glans  var  herlig;  det  stod  foran  Dig,  og 
dets  Udseende  var  forfærdeligt.  Dette  Bil- 
ledes Hoved  var  af  fint  Guld,  dets  Bryst  og 
dets  Arme  af  Solv,  dets  Bug  og  dets  Lænder  af 
Kobber,  dets  Ben  var  af  Jern,  dets  Fod  der  til 
Dels  af  Jern  og  til  Dels  af  Ler.  Du  saa,  indtil 
derbleven  Sten  løsreven,  og  detikke  ved  Hæn- 
der, og  den  slog  Billedet  paa  dets  F  odder,  som 
var  af  Jern  og  Ler  og  knuste  dem.  Da  blev 
Jernet,  Leret,  Kobberet,  Solvet  og  Guldet 
knust  paa  en  Gang  og  blev  ligesom  Avner  fra 
Tærskepladserne  om  Sommeren,  og  Vinden 
borttogdem,  ogintetStedblevfundetfordem; 
men  den  Sten,  som  s  o  n  d  e  r  s  1  o  g  Billedet,  blev 
til  et  stort  Bjerg  og  opfyldte  hele  Jorde  n.« 

Det  er  Drømmen;  nu  kommer  vi  til  Udtydningen  deraf. 

Denne  Drom  og  Daniels  Udtydning  indeholder  Momenter 
af  overordentlig  Interesse.  Lad  os  se,  hvad  vi  kan  faa  ud 
af  den  ved  at  tage  ganske  bogstaveligt  og  nogternt  paa  Lig- 
nelsen om  Billedet,  sammenholdt  med  Daniels  Udlægning. 

Daniel  begynder  sin  Udlægning  med: 

»Du,  Konge,  Kongernes  Konge,  hvem  Himme- 
lens Gud  har  givet  Riget,  Magten  og  Styrken 
og  Æren,  og  har  allesteds,  hvor  Mennesker  bo, 
Dyrene  paa  Marken  og  Fuglene  under  Hi  ni- 
melen,  givet  dem  i  din  Haand  og  ladet  Dig 
herske  over  dem  alle:  Du  selv  er  Guldho- 
ve d  e  t.« 

Xebucadnezar  eller  rettere  det  store  babyloniske  Rige,  hvis 
Konge  og  uindskrænkede  Enehersker  han  var,  er  altsaa  selve 
Billedets  Guldhoved.  Det  babyloniske  Rige  havde  sin  Stor- 
hedstid fra  Aaret  620  til  Aaret  538  f.  Kr.,  da  det  blev  afløst 
som  Verdensrige  af  det  persiske.  At  det  babyloniske  Rige  i  al 

sin  Glans,  Pragt  og  Rigdom,  med  sin  høje  Kultur  og  sine 
pragtelskende  Herskere  er  blevet  sammenlignet  med  Guldet, 
er  ganske  naturligt. 

»Og  efter  Dig  skal  opkomme  et  andet  Rige, 
ringere  end  dit.« 

Omkring  538  blev  Babylon  overvundet  og  undertvunget  af 
et  nyt  opvoksende  Verdensrige,  det  medo-persiske;  det  Rige, 
der  paa  Billedet  er  udtrykt  ved  Brystet  og  Armene.  Det  medo- 
persiske  Rige  bestod,  som  dets  Navn  ogsaa  fortæller,  af  to 
Riger,  Medien  og  Persien,  hvilket  er  udtrykt  ved  Billedets 
to  Arme,  og  Rigernes  forenede  Magt  ved  Brystet.  Dette  Riges 
Karakter  er  udmærket  tegnet  ved  Sølvet.  (Bestod  til  Aar 
331  f.  Kr.) 

»og  et  tredje  Rige  endnu,  af  Kobber,  somskal 
herske   over  hele   Jorde  n.« 

Efter  Brystet  af  Sølv  fulgte  Billedets  Bug  og  Lænder,  som 
var  af  Kobber,  og  de  udtrykte,  siger  Daniel,  et  Rige,  som 
skulde  herske  over  den  ganske  Jord  (mærk  hvor  tydeligt  Ri- 
gerne er  karakteriserede).  I  det  lille  Rige  Makedonien  paa 
Balkanhalvøen  fødtes  hin  Alexander,  som  senere  blev  kaldt 
den  Store,  han,  der  i  sin  pure  Ungdom  førte  sit  Folk  ud  til 
Strid  og  overvandt  det  store  persiske  Rige.  Han  for  frem 
som  en  Stormvind  og  underlagde  sig  alt  paa  sin  Vej,  ja 
underlagde  sig  hele  den  da  kendte  Verden.  Saa  blev  hans 
glimrende  Bane  pludselig  afbrudt;  han  blev  standset  af  Dø- 
den. Hans  store  Rige,  der  var  skudt  op  og  havde  udfoldet  sig 
til  Blomst  lignelsesvis  talt  paa  en  Dag,  blev  delt  mellem 
hans  Generaler.  Under  alle  Organerne  i  Bugpartiet  ligger  et 
stort  Knokkelparti,  Bækkenet,  som  bestaar  af  fire  store  Ho- 
vedknogler: to  Hofteben  og  to  Sædeben.  Alexanders  store 
Rige,  Bugen,  blev  altsaa  delt  i  2  større  Riger,  Hoftebenene, 
og  to  mindrr  Riger,  Sædebenene;  de  to  største  var  Ægypten 
og  Syrien,  de  repræsenterede  Billedets  Lænder,  og  de  bestod 
til  ca.  160  f.  Kr. 

»Og    et    fjerde    Rige    skal    være    stærkt    som 

Jernet;  eftersom  Jernet  knuser  og  sønder- 
slaar  alt,  skal  det,  som  Jernet,  der  sønder- 
slaar,  knuse  og  sonde  rslaa  alle  hine.« 

Et  Jernrige,  hvilken  udmærket  Lignelse;  i  Sandhed!  Det 
blev  et  Jernrige,  der  fulgte  efter  det  græske  Rige.  I  Navnets 
Klang  horer  vi  Klangen  af  de  jernklædte  romerske  Legioner 
paa  Marsch  for  at  undertvinge  og  knuse  alt,  hvad  der  vovede 
at  modstaa  Rom.  Hvilket  mægtigt  Rige,  der  med  Hoved  i 
Rom  lagde  sine  Jernarme  paa  de  fjerneste  Lande  og  knuste 
dem  og  tvang  dem  til  Lydighed;  med  en  Haand  knugede  det 
Brittannien,  med  en  anden  Ægypten,  med  en  Spanien,  med 
en  anden  Lilleasien.  Men  dette  Jernrige  maa  have  en  anden 
Ejendommelighed;  thi  det  er  jo  symboliseret  ved  Billedets 
Ben,  og  af  Ben  er  der  jo  som  bekendt  to.  Ganske  rigtigt! 
I  Aaret  395  efter  Kr.  revnede  det  mægtige  Jernrige,  delte  sig 
i  to  Jernben:  det  ostromerske  og  vestromerske  Rige. 

»Men  at  Du  saa  Fodderne  og  Tæerne  til  Dels 
at  være  af  Pottemagerler  og  til  Dels  af  Jern 
betyder,  at  det  skal  blive  et  delt  Rige,  og  at 
der  skal  blive  noget  af  Jernets  Styrke  derud  i, 
efterdi  Du  saa,  at  Jernet  var  blandet  med 
Leret.  Og  at  Tæerne  paa  Fodderne  var  til  Dels 
af  Jern  og  til  Dels  af  Ler  betyder,  at  Riget  for 
en  Del  skal  være  stærkt  og  for  en  Del  skrø- 
beligt. At  Du  saa  Jernet  blandet  med  Leret  be- 
tyder, at  de  skulle  blande  sig  ved  Slægtskabs- 
forbindelser,  men  dog  ikke  indbyrdes  holde 
sammen;  se,  ligesom  Jernet  ikke  kan  blandes 
m  e  d  L  e  r  e  t.« 

Billedet  vokser  frem  for  os  lidt  efter  lidt.  Nu  staar  det 
altsaa  færdigt  til  Benene  og  nu  kommer  Fodderne  og  Tæerne: 
Aaret  510  efter  Kr.  rev  den  første  Taa  sig  los  og  voksede  frem 
paa  det  ene  Ben;  denne  Taa  var  Frankrig,  som  rev  sig  los 
fra  det  vestromerske  Rige.  Aaret  827  rev  endnu  et  Rige  sig 
løs  fra   Stammen  og   voksede   frem   som  selvstændig   »Taa«; 

det  var  England.  Det  fulgtes  i  936  af  Tyskland,  og  i  805 
traadte  Italien  ud  i  Livet  som  selvstændig  Stat. 

Nu  ser  vi  fem  Tæer  paa  det  ene  Ben! 

Det  ostromerske  Rige  blev  ved  at  holde  sig  helt  og  udelt 
langt  længere  end  det  vestromerske.  Forst  omkring  Aaret  1156 
skyder  den  forste  Taa  frem:  Østrig.  Derefter  følger  Tyrkiet 
1299,  Rumænien  1360,  Serbien  og  Grækenland  1830. 

Nu  er  Billedet  fuldt  færdigt! 

»Du  saa,«  siger  Daniel  (nemlig  Billedet  danne  sig),  »og  se, 
der  var  et  hojt  Billede.« 

Nu  ser  vi  det  ogsaa;  det  ser  saaledes  ud: 

Babylon  620  f.  Kr. 
Persien  Medien  538—331  f.  Kr. 

Grækenland  og 
Ægypten,  Syrien  331—160  f.  Kr. 
Romerske  Rige  160  f.  Kr. — 395  e.  Kr. 
Vestromerske  Rige  395—476.     Østromerske  Rige  395—1453. 
Frankrig  510.  Østrig  1156. 

England  827.  Tyrkiet  1299. 

Spanien   914.  Rumænien  1360. 

Tyskland  936.  Serbien  1829. 

Italien  1805.  Grækenland  1830. 

Lad  os  nu  se  lidt  paa  disse  sidste  Riger,  paa  Tæerne:  De 
var  dannet  dels  af  Jern  og  dels  af  Ler;  de  skulde  for  en  Del 
være  stærke,  for  en  Del  skrobelige.  Hvilke  af  disse  Riger  kunde 
nu  tænkes  at  være  sammenlignede  med  Jern.  Hvilket  Navn 
vilde  vi  i  en  teologisk  Klasse  forst  og  fremmest  høre,  hore 
det  fra  alle  som  med  en  Rost.  Naturligvis  Tyskland!  Hvilket 
Metal  det  i  sin  tidligere  Tilstand  vilde  have  været  at  ligne 
ved  vilde  ingen  være  i  Tvivl  om.  Dernæst  vilde  man  vel  hore 
Navne  som  England  og  Frankrig.  Blandt  svage,  vaklende 
Stater,  skrobelige  som  Leret,  vilde  man  straks  nævne  Østrig 
og  Tyrkiet  —  nu  i  vore  Dage  findes  de  jo  saa  at  sige  ikke 

mere  paa  Kortet,  men  i  de  Dage  var  de  jo  hvad  Areal  angik 
store  Stater,  men  »syge  og  svage«. 

Hvad  var  det,  der  bandt  disse  Riger  sammen?  Slægtskabet! 
Slægtskabsforbindelserne   mellem  Fyrstehusene. 

Alle  Fyrstehusene  var  og  er  beslægtede,  og  omtrent  alle 
er  de  bl.  a.  ogsaa  beslægtede  med  det  lille  Danmark.  Men 
hvorledes  har  disse  Slægtskabsforbindelser  vel  bundet  dem 
sammen?  som  Jern  binder  sig  til  Ler,  Mistillid,  diplomatiske 
Rænker  og  Bedrag,  Rustninger  —  og  tilsidst  en  Verdenskrig, 
det  var  det  Sammenhold,  der  var  mellem  dem. 

»Du  s  a  a  (nemlig  Billedet  fuldendes)  indtil  der  blev 
en  Sten  1  o  s  r  e  v  e  n,  og  det  ikke  ved  Hænder,  og 
den  slog  Billedet  paa  dets  Fodder,  som  vare 
af  Jern  og  Ler,  og  knuste  dem.  Da  blev  Jernet, 
Leret,  Kobberet,  Sol  v  et  og  Guldet  knuste  paa 
een  Gang  og  ble  ve  ligesom  Avner  fra  Tærske- 
pladserne om  Sommeren,  og  Vinden  borttog 
dem,  og  intet  Sted  blev  fundet  for  dem;  men 
den  Sten,  som  sonder  slog  Billedet,  blev  til  et 
stort  Bjerg  og  opfyldte  hele  Jorde  n.« 

Nebucadnezar  saa,  og  vi  har  nu  set  det  mægtige  Billede 
fuldendt  i  al  sin  Vælde,  men  se,  da  bliver  en  lille  Sten  los- 
reven  —  løsreven  fra  Bjerget,  som  Daniel  siger  i  sin  Ud- 
tydning, —  og  den  blev  ikke  losrevet  af  noget  Menneske;  den 
rullede  ned  ad  Bjerget  og  ramte  Billedets  Fodder  og  knuste 
dem.  Lad  os  betragte  denne  mægtige  Begivenhed  lidt  nær- 
mere. Lad  os  først  se  paa  Billedet.  Hvis  vi  tager  en  Globus 
og  ser  paa  den,  vil  vi  opdage,  at  Billedet  strækker  sig  fra 
Øst  mod  Vest:  Hovedet  og  det  øvre  Legeme  er  i  Asien,  det 
nedre  Legeme  og  Benene  i  Europa;  Tæerne  staar  plantet  paa 
Atlanterhavets  Kyst.  Hvor  maa  altsaa  den  Sten  komme  fra, 
som  skal  ramme  Billedets  Fodder.  Ganske  naturligt:  fra 
Vest.  — 

Der  ovre  mod  Vest  i  Amerika  ligger  de  mægtige  Bjerge, 
»de  evige  Høje«,  Rocky  Mountains. 

Hvad  siger  nu  Daniel  selv  om  Stenen: 

»Men  i  disse  Kongers  Dage  skal  Himmelens 
Gud  opre'tte  etRige,  som  i  al  Evighed  ikke  skal 
forgå  a,  og  hvis  Regering  ikke  skal  overlades 
til  noget  andet  Folk;  det  skal  knuse  og  til- 
intetgøre alle  hine  Riger;  men  selv  skal  det 
bestaa  evindeligt,  efterdi  Du  s  a  a,  at  en  Sten 
blev  løsrevetfra  Bjerget,  og  det  ikke  ved  Hæn- 
der, og  at  den  knuste  Jernet,  Kobberet,  Leret, 
Sølvet  og  Guldet.« 

Aar  var  gaaet  efter  Aar,  Aarhundrede  fulgt  paa  Aarhun- 
drede  og  Billedet  voksede  og  nærmede  sig  sin  Fuldendelse; 
Benene  var  dannet,  Tæerne  begyndte  at  danne  sig:  en  Taa 
i  Aaret  510,  en  anden  i  Aaret  827  o.  s.  v.;  den  sidste  Taa 
var  Grækenland,  der  traadte  ind  i  de  selvstændige  Staters 
Række  den  3.  Februar  1830. 

Den  3.  Februar  1830  stod  altsaa  det  store  Billede,  hvis 
»Glans  var  herlig«  og  hvis  »Udseende  var  forfærdeligt«,  fuldt 
færdigt. 

To  Maaneder  efter,  nemlig  den  6.  April  1830,  blev  Jesu 
Kristi  Kirke  af  Sidste  Dages  Hellige  oprettet  i  Amerika,  — 
ikke  ved  Menneskehænder,  ikke  ved  Menneskekraft  eller  Men- 
neskeklogt; men  ved  Herrens  Haand,  ved  hans  Kraft  og  paa 
hans  Bud  blev  den  oprettet.  Hvad  mener  nu  vore  Læsere  om, 
om  vi  paastaar,  at  denne  Kirke  er  Spiren  til  hint  store  Rige, 
som  skal  afløse  alle  de  andre? 

»Den  store  Gud  har  ladet  Kongen  vide,  hvad 
der  skal  ske,  og  Drommen  staar  fast  og  Udtyd- 
ningen derpaa  er  vis.« 

Ja,  det  af  Drommen,  som  er  gaaet  i  Opfyldelse,  har  vist 
det,  og  det,  som  endnu  staar  tilbage,  vil  bevise  det  med 
samme  Styrke. 

Himlens  Gud  vil  oprette  sit  Rige,  og  det  skal  bestaa. 
Guldriget  forgik  trods  sin  Glans,  Sølvriget  ligesaa,  da  dets 
Tid  kom,  og  alle  de  øvrige  Riger,  hvor  store,  hvor  mægtige 

de  end  var,  alle  forgik,  de  blev  udslettede,  og  »intet  Sted  blev 
fundet  for  dem.  Gineres  et  nihil. 
Det  Rige,  Himlens  Gud  vil  oprette,  skal  bestaa  evindeligt. 

A.  J. 

(Fortsættes.) 


HINSIDES  ARSARETH. 

(Fortsat ) 

Jeg  gav  mig  god  Tid,  da  jeg  ventede  paa  at  Vognen  med 
min  tilskadekomne  Ven  skulde  naa  mig,  men  Time  gik  efter 
Time  og  jeg  saa  stadig  ikke  noget  til  ham.  Landet  blev  mere 
fladt,  Markerne  var  større,  jeg  saa  smaa  Træer,  Stengærder 
og  Huse.  Menneskene  optraadte  ogsaa  mere  talrigt,  men  jeg 
gik  endnu  lang  Tid  uden  at  blive  lagt  Mærke  til.  Jeg  ved  nu, 
at  jeg  ikke  saa  meget  anderledes  ud  end  Folkene  i  Landet, 
selv  ikke  i  Klædedragt.  Jeg  havde  Skæg  som  alle  Mændene, 
og  min  Sømandshue  saa  ud  omtrent  som  den  mandlige  Be- 
folknings Hovedtøj. 

I  det  fjerne  kunde  jeg  nu  se  Husene  i  en  temmelig  stor 
By,  se  den  gammelkendte  men  ret  betragtet  saa  betydnings- 
fulde Røg  stige  til  Vejrs  fra  Skorstenene.  Jeg  var  træt,  og 
morsomt  nok  var  min  første  Tanke  at  se  at  finde  et  godt 
Hotel. 

Jeg  satte  mig  ned  ved  Vejkanten  for  at  hvile  mig  og  tænke 
over  min  mærkelige  Stilling  i  dette  mærkelige  Land,  og  jeg 
havde  ikke  siddet  længe,  før  jeg  saa  Vognen  med  de  to  Mænd 
og  den  tilskadekomne  Dreng  komme  kørende  hen  ad  Vejen. 
Drengen  saa  mig  straks  og  vinkede  til  mig,  at  jeg  skulde  sætte 
mig  op  hos  ham,  og  jeg  efterkom  ham  med  Glæde.  Saa  kørte 
vi  videre  henimod  Byen.  Den  stive  Vogns  Skumpien  foraar- 
sagede  ham  Smerte,  kunde  jeg  se,  hvorfor  jeg  lod  ham  lægge 
sit  Hoved  mod  min  Skulder  og  lettede  ham  Stodene  saa  meget 
som  muligt. 

Byen  bestod  for  største  Delen  af  store  Stenhuse  paa  en  og 

to  Etager  og  med  Teglstens  Tag.  De  var  bygget  tæt  sammen, 
ja  paa  sine  Steder  ligefrem  ud  i  et.  Mange  Mennesker  ilede 
frem  og  tilbage  paa  Gaden,  og  det  interesserede  mig  meget 
at  iagttage  dem  og  de  fremmede  Omgivelser.  Vi  korte 
tilsidst  uden  at  tildrage  os  nogen  særlig  Opmærksomhed  gen- 
nem en  Port  ind  i  en  stor  Gaard,  —  den  unge  Mands  Hjem. 
Han  blev  løftef  ned  af  Vognen  og  baaret  ind  i  Huset  og  op 
ad  en  bred  Trappe  til  et  stort  Værelse  paa  anden  Etage.  Jeg 
fulgte  efter  med  min  Taske  i  Haanden.  Huset  saa  naar  alt 
kommer  til  alt  nærmest  ud  som  et  forste  Klasses  Hotel,  og 
min  mest  naturlige  Handling  vilde  være  at  skrive  mit  Navn 
i  Fremmedbogen,  men  jeg  stod  roligt  ved  Væggen  og  sørgede 
for  ikke  at  staa  i  Vejen.  Moderen,  en  smuk  ældre  Kone,  græd 
og  klagede  over  sin  stakkels  Dreng;  flere  Kvinder,  Mænd  og 
Born  kom  til  og  der  var  en  stor  Ophidselse,  hviskende  Fore- 
spørgsler og  alvorlig  Talen.  Saa  sagde  Drengen  et  eller  andet, 
ved  hvilket  alle  blev  tavse  og  Gruppen  om  Sengen  aabnede 
sig.  Alle  vendte  sig  og  saa  paa  mig,  og  Moderen  kom  hen  og 
trykkede  min  Haand.  Jeg  kunde  se,  hvor  hendes  Ansigt  lyste 
af  Taknemmelighed,  idet  hun  takkede  mig  og  bød  mig  vel- 
kommen. Saa  bød  de  ældre  af  de  tilstedeværende  mig  ogsaa 
velkommen,  og  jeg  følte,  at  jeg  i  Sandhed  var  blandt  Venner. 
Derpaa  talte  Drengen  igen,  og  jeg  blev  fort  til  et  Værelse, 
hvori  det  blev  mig  betydet,  at  jeg  skulde  gøre  mig  det  be- 
hageligt og  hvile.  (Fortsættes.) 


»Vend  dit  Hjerte  til  Undervisning  og  dine  Øren  til  Kund- 
skabs Ord,  thi  du  kan  ikke  blive  frelst  i  Uvidenhed.« 

